KORTAJARENA IBAÑEZ (EH Bildu, 2017-02-02):
Arratsalde on berriz ere.
Ongi etorria ematen zidan Arregi andreak Legearen onurak defendatzera, baina nik Lege honen onurak defendatu ditut aspalditik, aspalditik, oso aspalditik eta lankidetzan ibili naiz, gai hauen eta Dekretuan markatzen dituen ekipoekin, bai Gipuzkoako Foru Aldundia gaur egun dagoen lantaldearekin eta bai Bizkaiko Foru Aldundian gaur egun dagoen lantaldearekin, biekin.
Nik ez dut inolako konplexurik esateko lege on bat dela eta nire hitzartze guztietan, hemen eta kanpoan egon direnetan, onartu dut hori. Hori argi geratzeko. Eta lankidetzarako, eta Karteraren desarroilorako beti izan dut borondate erabatekoa.
Eta bestetik, galdetzen zenidan zertarako eta zergatik. Ba, zertarako eta zergatik, zuek aipatu dituzuen gauza guzti horiek oso ondo daudelako, Legeak paperean oso ondo definitzen dituelako markoak, oso marko potenteak dira, behin eta berriro esan dugun bezala, baina ez direlako betetzen.
Eta gaur egun zailtasun handiak daudelako maila horretan eta oraindik definitzeko...
...behin eta berriro esan dugun bezala, baina ez direlako betetzen. Eta gaur egun zailtasun handiak daudelako maila horretan eta oraindik definitzeko bide asko daudelako.
Adibidez, Arabako kasua aipatu du Guanche andreak eta zuk ere ekarri duzu hona, eta Arabako kasuan ere ikusten da, zailtasunak zailtasun eta Arabak dituen ezaugarriak ezaugarri, Arabak berak ere planteatzen zuela modeloaren inguruko eztabaida bat eman behar zela.
Hori horrela da. Hori zuen deklarazioetan azaltzen da, erreflexio bat planteatu beharko dela. Eta Arabako mapa uztailean aprobatu zen. Noiz aprobatu zen ba, Artolazabal andrea, mapa? Uztailean, baina legea indarrean sartzen zen abenduan. Denbora gutxi mapa aprobatu eta zerbitzu guztiak martxan jartzeko, nire iritziz.
Guk hemen planteatzen genuena zen eztabaida irekitzea uste dugulako oso ondo dagoela legeak esaten du behin eta berriro aipatuko dut hori baina asmo horiek gauzatu egin behar direlako.
Eta gauzatu behar dira gauza normaletan. Eta gaur egun kontsolidatuak dauden zerbitzu batzuk daude eta beste batzuk ez daude kontsolidatuak; kontsolidatuak dauden zerbitzu batzuk daude Gipuzkoan, Bizkaian ez daudenak; eta Bizkaian daude kontsolidatuak zerbitzu batzuk Gipuzkoan ez daudenak; eta Araban beste hainbeste. Eta desberdintasun handiak daude herri batean bizi edo bestean bizi. Desberdintasun handiak daude.
Udalerri askotan eta udaletxe askotan eta horrelako zerbitzuak martxan harri behar dituzten eragile asko eta Administrazioan ari diren askok zailtasun handiak dituzte oraindik, karterak izan beharko lituzkeen fitxa horien garapen normatiboa eman ez delako.
Eta gure asmoa zen ponentzia honekin guzti horri elkarrekin heltzeko. Eta ez da tutela asmo bat, Sánchez andrea, ez da tutela asmo bat nahiz eta zuek behin eta berriro errepikatu. Elkarlanerako formula bat da. Ez zaizue gustatzen? Beno, bilatuko diogu beste era bat elkarrizketa hori eman dadin zeren eta Arartekoaren agerraldia aipatu du Arregi andreak, Arartekoaren agerraldia eskatu dugu, Artolazabal andrearen agerraldia ere eskatu dugu zehatz eta mehatz esplikatzeko zein egoeratan dagoen lurralde guzti hori eta egingo dugu bidea. Egingo dugu bide hori, saiatuko gara elkarrekin egiten.
Baina ezin duguna onartu da esatea dena ondo dagoela, berdin duela zerbitzuak zeinek prestatu. Hori da egiten den engainuetako bat. Esaten zaio hiritarrari, ez hiritarrak jasoko du zerbitzua berdin-berdin, berdin du zeinek prestatu. Ez.
Eta ez da berdin nola eta zein modutan eskaintzen den zerbitzu hori. Marko normatibo bat dago. Eta momentu honetan tokatzen dena, Gloria Sánchezek esaten zuen bezala, zen zerbitzuak marko horrek erregulatzen duen moduan kudeatzea eta aurrera eramatea, eta ez dagoenari izena aldatu eta dagoen berdinarekin jarraitzea. Ez, egin behar dena da marko horrek markatutako bidean lan egitea.
Eta tokatzen zaigu lan egitea elkarrekin, ez dago besterik zeren eta ardurak konpartituak dira. Eta batzuk daude udaletxe batzuetan eta beste batzuk daude foruetan, eta beste batzuk zaudete Gobernuan eta foru aldundietan, eta leku desberdinetan. Baina ardura berdinekin eta kalteak berdinentzako, gehien behar dutenen horientzako.
Eskerrik asko.